vat-ta-fak: Heyo! Tanerion: Tað var eyka stuttligt um tú fanst Steve í DLCnum í fyrsta Borderlands líkasum eg gjørdi vat-ta-fak: sker ikki so nógv her atm. . HForce: Hvat skal henda? LightBringer: bara 6 dagar til Legion, oh boy! Tanerion: For nógv spøl koma út nú og eg havi onga tíð til tey. HForce: Eg havi enn eina stóra backlog. Langt síðani eg havi keypt eitt heilt nýtt spæl. Tanerion: Spølini fossa inn hjá mær. Fái bæði nýggj og gomul spøl við postinum næstan vikuliga. HForce: Hevur tú eisini tíð til at spæla tey øll? Halo Wars 2 gameplay úr campaign og multiplayer Tað næsta RTS spælið í Halo universinum kemur út um eitt hálvt ár, og vit nærkast nóg nógv til at síggja eitt sindur av gameplay. Halo Wars 2 varð avdúkað fyri einum ári síðani, og tað kemur at hava sína heilt egna søgu sum kemur at ekspandera um Halo universið. Tú kemur at stýra sama militær-bólkinum av menniskjum sum tú stýrdi í fyrsta Halo Wars spælinum, og tað gongur fyri seg 28 ár aftaná fyrsta spælið. Multiplayer parturin hevur tvær factions tú kanst spæla sum: UNSC (menniskjur) og Banished (aliens). Tú sært eitt video við gameplay úr bæði campaign og multiplayer niðanfyri. Halo Wars 2 verður útgivið tann 21. februar til Windows og Xbox One. Í hesum uppfylgjara til Dishonored síggja vit prinsessuna sum tú ansaði eftir í fyrsta spælinum taka ein leiðandi leiklut. Hon eitur Emily, og tú kemur at stýri henni á leiðini til hevnd. Spælið sær út til at hava tey somu elementini frá fyrsta spælinum, men sjálvandi við broytingum og betringum. Eitt nú kanst tú berjast uttan at noyðast at drepa tínar mótstandarar. Í fyrsta spælinum valdu nógvir spælarar at koma allan vegin ígjøgnum uttan at taka eitt einasta lív, og nú kanst tú enn gera tað og samstundis royna teg í bardaga. Dishonored 2 kemur út til Windows, PlayStation 4 og Xbox One tann 11. november. Tú sært ein gameplay trailer niðanfyri. Spælið varð kunngjørt fyri yvir einum ári síðani, og varð avdúkað at ganga fyri seg tvey ár aftaná seinasta spælið í røðini, Deus Ex: Human Revolution. Tað er aftur høvuðspersónur Adam Jensen sum kemur at verða stýrdur av tær, og hann hevur fingið ymsar uppgraderingar síðani seinast. Tú sært launch trailer fyri spælið niðanfyri. Deus Ex: Mankind Divided verður útgivið í morgin til Windows, PlayStation 4 og Xbox One. Hatta er ein flottur býur tú hevur har. Tað vildi verði synd, um nakað hendi við hann. Tað sigur Paradox Interactive í avdúkingar trailer fyri komandi ekspansiónina Natural Disasters til Cities: Skylines. Tað er longu yvir eitt ár síðani býar-byggingar simulatorin Cities: Skylines kom út, og hann hevur verið væleydnaður. Nú kemur ein nýggj uppdatering til spælið, sum útsetir tín bý fyri hóttanum frá náttúrligum vanlukkum, so sum einum dettandi meteori. Tú skalt verja tín bý móti hesum hóttanum, og tú kanst gera hann kláran til tá vanlukkan rakar við ymsum fyrireikingum og evakuatións-ætlanum. Tú sært avdúkingar trailer fyri Cities: Skylines-Natural Disasters niðanfyri. Tað kemur út seinni í ár.